title: 2009/327/EK: A Bizottság határozata ( 2009. április 16. ) a Kínai Népköztársaságból, a Koreai Köztársaságból és Tajvanról származó, rozsdamentes acélból készült, hidegen síkhengerelt termékek behozatalára vonatkozó dömpingellenes eljárás megszüntetéséről

text:
               17.4.2009

               HU

               Az Európai Unió Hivatalos Lapja

               L 98/39

      A BIZOTTSÁG HATÁROZATA

   (2009. április 16.)
   a Kínai Népköztársaságból, a Koreai Köztársaságból és Tajvanról származó, rozsdamentes acélból készült, hidegen síkhengerelt termékek behozatalára vonatkozó dömpingellenes eljárás megszüntetéséről
   (2009/327/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   1.   ELJÁRÁS

   1.1.   Az eljárás megindítása

               (1)

               Az alaprendelet 5. cikke alapján 2008. február 1-jén a Bizottság az Európai Unió Hivatalos Lapjában közzétett értesítésében (2) (a továbbiakban: az eljárás megindításáról szóló értesítés) bejelentette a Kínai Népköztársaságból (a továbbiakban: Kína), a Koreai Köztársaságból és Tajvanról (a továbbiakban: érintett országok) származó, rozsdamentes acélból készült, hidegen síkhengerelt termékek Közösségbe történő behozatalára vonatkozó dömpingellenes eljárás megindítását.

               (2)

               Az eljárás megindítására azt követően került sor, hogy az EUROFER (a továbbiakban: panaszos) 2007. december 21-én panaszt nyújtott be olyan gyártók nevében, melyeknek a termelése a rozsdamentes acélból készült, hidegen síkhengerelt termékek teljes közösségi gyártásának jelentős részét, ebben az esetben több mint 25 %-át teszi ki. A panasz prima facie bizonyítékot tartalmazott az érintett országokból származó, rozsdamentes acélból készült, hidegen síkhengerelt termékek dömpingelt behozatalára és az ebből eredő jelentős kárra vonatkozóan, amit elégséges bizonyítéknak tekintettek az eljárás megindításához.

         1.2.   Érintett felek és ellenőrző látogatások

               (3)

               A Bizottság hivatalosan tájékoztatta a panaszost, a közösségi gyártókat, az importőröket/kereskedőket, az ismert érintett felhasználókat és szövetségeiket, valamint az exportáló gyártókat és az érintett országok hatóságait az eljárás megindításáról. Az érdekelt felek lehetőséget kaptak álláspontjuk írásbeli kifejtésére és meghallgatás kérésére az eljárás megindításáról szóló értesítésben meghatározott határidőn belül. A Bizottság meghallgatta azokat az érdekelt feleket, akik olyan kérelmet nyújtottak be, melyből kitűnt, hogy meghallgatásukat különleges okok indokolták.

               (4)

               Annak érdekében, hogy a kínai exportáló gyártók piacgazdasági elbánás vagy egyéni elbánás iránti kérelmet nyújthassanak be, a Bizottság formanyomtatványokat küldött a tudomása szerint érintett exportáló gyártóknak és a kínai hatóságoknak. Négy kínai vállalatcsoport kért az alaprendelet 2. cikke (7) bekezdésének b) pontja alapján piacgazdasági elbánást, illetve, amennyiben a vizsgálat megállapítja, hogy nem felelnek meg a piacgazdasági elbánás feltételeinek, egyéni elbánást.

               (5)

               Tekintettel a kínai, koreai köztársaságbeli és tajvani exportáló gyártók, a közösségi importőrök, valamint a közösségi gyártók nyilvánvalóan nagy számára, az eljárás megindításáról szóló értesítésben mintavételt irányoztak elő az említett felek vonatkozásában, az alaprendelet 17. cikkével összhangban.

               (6)

               Kína és a Koreai Köztársaság esetében azonban úgy döntöttek, hogy nincs szükség mintavételre, mivel úgy tűnt, a határidőn belül megvalósítható és nem jelent túlzott terhet valamennyi együttműködő vállalat, illetve vállalatcsoport vizsgálata. Tajvan esetében a mintavételre vonatkozó kérdőívet kitöltő tíz vállalat, illetve vállalatcsoport (egy csoport két vállalatból állt) közül négy vállalatot, illetve vállalatcsoportot választottak ki mintavételre. Ezek egyike azonban később megszüntette együttműködését, ezért a végső minta három vállalatból, illetve vállalatcsoportból áll. Végül egy, a mintában nem szereplő tajvani vállalat egyéni vizsgálatot kért az alaprendelet 17. cikke (3) bekezdésével összhangban. Mivel azonban nem szolgáltatott elegendő információt, együtt nem működőnek tekintették.

               (7)

               A rozsdamentes acélból készült, hidegen síkhengerelt termékek importőrei vonatkozásában a Bizottság felkérte az ismert importőröket, hogy szolgáltassanak információt az érintett termék behozataláról és értékesítéséről. Számos importőr ajánlotta fel együttműködését. A mintába a behozott mennyiségeket illetően az öt legnagyobb importőr került be. Ezen importőrök képviselik az érintett országokból származó teljes közösségi behozatal közel 16 %-át. Az alaprendelet 17. cikkének (2) bekezdésével összhangban konzultáltak az érintett felekkel, akik nem emeltek kifogást. Három kiválasztott importőr végül azonban nem nyújtott be kitöltött kérdőívet és úgy döntött, hogy többé nem működik együtt a vizsgálatban. A megmaradt két importőr képviselte az érintett országokból származó teljes közösségi behozatal 2–4 %-át a vizsgálati időszak alatt. Mivel az együttműködésüket felajánló egyéb importőrök némelyikének felvétele csupán kis mértékben befolyásolná a minta reprezentativitását, az a döntés született, hogy nem pótolják azt a mintába felvett három importőrt, melyek megszüntették a vizsgálatban való együttműködésüket.

               (8)

               A közösségi gyártókat illetően – az alaprendelet 17. cikkével összhangban – a rozsdamentes acélból készült, hidegen síkhengerelt termékek Közösségen belüli gyártásának és értékesítésének legnagyobb reprezentatív mennyisége alapján olyan mintát választottak ki, mely a rendelkezésre álló időn belül ésszerűen megvizsgálható. A közösségi gyártóktól származó információk alapján a Bizottság a Közösségen belül a legnagyobb gyártási és értékesítési volumennel rendelkező négy vállalatot (egymással kapcsolatban álló vállalatok két csoportja) választotta ki. A közösségi gyártást illetően a mintába felvett vállalatok a becslések szerint a rozsdamentes acélból készült, hidegen síkhengerelt termékek Közösségen belüli teljes gyártásának 62 %-át, az együttműködésüket felajánló gyártók közösségi eladási mennyiségeinek pedig 99 %-át képviselték. Az alaprendelet 17. cikkének (2) bekezdésével összhangban konzultáltak az érintett felekkel, akik nem emeltek kifogást. Ezenkívül felkérték a többi közösségi gyártót, hogy adjanak meg bizonyos általános adatokat a kárelemzéshez.

               (9)

               A Bizottság kérdőívet küldött a mintába felvett exportáló gyártóknak, közösségi gyártóknak és importőröknek, az ismert felhasználóknak és felhasználói szövetségeknek. Teljes mértékben kitöltötte a kérdőíveket négy közösségi gyártó, négy kínai vállalatcsoporthoz tartozó 25 vállalat, három koreai köztársaságbeli vállalatcsoporthoz tartozó nyolc vállalat, a mintába felvett három tajvani exportáló gyártó, egy, egyéni vizsgálatot kérő tajvani vállalat, valamint két közösségi importőr és öt közösségi felhasználó. Ezenkívül hat másik közösségi gyártó bocsátotta rendelkezésre a kért általános adatokat.

               (10)

               A Bizottság felkutatott és ellenőrzött minden olyan információt, melyet Kína esetében a piacgazdasági elbánás/egyéni elbánás iránti kérelem elbírálásához, valamint az érintett országok esetében a dömping, az abból eredő kár és a közösségi érdek meghatározásához szükségesnek ítélt. A következő vállalatok telephelyén került sor ellenőrző látogatásokra:

                           a)

                           Közösségi gyártók

                                       —

                                       ArcelorMittal, Genk, Belgium,

                                       —

                                       ArcelorMittal, Párizs, Franciaország,

                                       —

                                       ThyssenKrupp Nirosta, Krefeld, Németország,

                                       —

                                       ThyssenKrupp Terni, Terni, Olaszország;

                           b)

                           Tajvani exportáló gyártók

                                       —

                                       Chia Far Industrial Factory Co., Ltd, Tajpej,

                                       —

                                       Jie Jin Material Science Technology Co. Ltd, Yung Kang City,

                                       —

                                       Yeun Chyang Industrial Co., Ltd, Shijou Shiang, Chang-Hwa,

                                       —

                                       YUSCO Group (Yieh United Steel Corporation és a kapcsolódó vállalatok), Kaohsiung;

                           c)

                           Koreai Köztársaságbeli exportáló gyártók

                                       —

                                       Daiyang Metal Co., Ltd; Szöul,

                                       —

                                       A BNG Steel Co., Ltd-ből és a Hyundai Steel Companyból álló csoport; Changwon és Szöul,

                                       —

                                       A POSCO és a Daimyung TMS CO., Ltd vállalatból álló csoport; Szöul;

                           d)

                           Kínai exportáló gyártók

                                       —

                                       Lianzhong Stainless Steel Corp. (LISCO), Guangzhou,

                                       —

                                       Ningbo Qiyi Precision Metals Co., Ltd; Ningbo,

                                       —

                                       POSCO China Group, (8 vállalatból álló csoport); Zhangjiagang, Qingdao és Hong Kong SAR,

                                       —

                                       STSS Group (Shanxi Taigang Stainless Steel Co. Ltd és 14 kapcsolódó vállalat); Taiyuan, Tianjin, Wuxi, Foshan, Hong Kong SAR és Willich, Németország;

                           e)

                           Független közösségi importőrök

                                       —

                                       Minmetals Germany GmbH, Düsseldorf, Németország,

                                       —

                                       Nord Est Metalli Srl, San Vito al Tagliamento, Olaszország;

                           f)

                           Közösségi felhasználók

                                       —

                                       BSH Bosch Siemens Hausgeräte GmbH, München, Németország,

                                       —

                                       Eberspächer GmbH & Co. KG, Neunkirchen, Németország,

                                       —

                                       Lowara Srl, Montecchio Maggiore, Olaszország.

               (11)

               Mivel azon kínai exportáló gyártók esetében, melyek nem részesülhettek piacgazdasági elbánásban, rendes értéket kell megállapítani, az ideiglenes kiválasztott analóg országban, az USÁ-ban a következő gyártók telephelyeit ellenőrizték:

                           —

                           AK Steel; West Chester, OH, Coshocton, OH és Butler, PA,

                           —

                           Theis Precision Metal; Bristol, CT.

         1.3.   Vizsgálati időszak

               (12)

               A dömping és a kár kivizsgálása a 2007. január 1. és 2007. december 31. közötti időszakra (a továbbiakban: vizsgálati időszak) terjedt ki. A kár értékelése szempontjából lényeges tendenciák vizsgálata a 2004. január 1-jétől a vizsgálati időszak végéig tartó időszakra terjedt ki (a továbbiakban: figyelembe vett időszak).

         1.4.   Érintett termék

               (13)

               Az állítások szerint dömpingelt terméket a rendszerint a 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 és 7220 20 89 KN-kóddal bejelentett, a Kínai Népköztársaságból, a Koreai Köztársaságból és Tajvanról származó, rozsdamentes acélból készült, legfeljebb hideghengerléssel (hidegtömörítéssel) megmunkált síkhengerelt termékek (a továbbiakban: érintett termék) alkotják.

               (14)

               A rozsdamentes acélból készült, hidegen síkhengerelt termékeket számos felhasználói iparág sokféle végső felhasználáshoz alkalmazza. Ezek közül néhány példa:

                           —

                           Gépjárműgyártás: kipufogórendszerek, dekorációs, biztonsági és szerkezeti elemek,

                           —

                           Vegyipari, petrolkémiai, papír-, élelmiszer-feldolgozó és gyógyszeripari berendezések,

                           —

                           Háztartási készülékek, konyhai eszközök, edények és evőeszközök,

                           —

                           Orvosi készülékek gyártása,

                           —

                           Közvilágítási és utcai berendezések,

                           —

                           Csövek gyártása folyadékok szállításához, dekorációs és szerkezeti alkalmazásokhoz és hőcserélőkhöz,

                           —

                           Hajógyártás,

                           —

                           Sótalanító létesítmények,

                           —

                           Vasúti teherkocsik és kocsik, közúti tartálykocsik és hűtött szállítótartályok gyártása,

                           —

                           Dekorációs és szerkezeti alkalmazások az építőiparban.

         1.5.   Időközi jelentés és az eljárás további menete

               (15)

               2008. november 4-én a Bizottság az érdekelt felek számára időközi jelentést tett közzé, melyben felsorolja az eljárással kapcsolatos ideiglenes megállapításait, vagyis azt, hogy a vizsgálat ugyan ideiglenesen megállapította a dömping tényét, azt azonban nem, hogy érdemi összefüggés lenne a dömpingelt behozatal és a közösségi gazdasági ágazatot ért kár között; ezért a jelentésben kihangsúlyozták, hogy tovább kell vizsgálni a helyzetet és a fenyegető kár lehetőségét. Az ideiglenes megállapítások alapján helyénvalónak tartották, hogy ne rendeljenek el ideiglenes intézkedéseket, hanem tovább folytassák a vizsgálatot. Valamennyi fél lehetőséget kapott arra, hogy az ideiglenes megállapításokkal kapcsolatban bizonyítékokkal szolgáljon és észrevételeket tegyen. Azok a felek, melyek kérelmezték, lehetőséget kaptak szóbeli meghallgatásra is. A Bizottság folytatta a végleges megállapításokhoz szükségesnek ítélt információk feltárását és ellenőrzését.

         2.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (16)

               A Bizottsághoz intézett, 2009. március 4-i levelében a panaszos hivatalosan visszavonta panaszát. A panaszos állítása szerint a visszavonás oka az, hogy a közösségi gazdasági ágazat jelenlegi piaci helyzete lényegesen eltér a panasz benyújtásakor fennálló piaci helyzettől, mivel az Unióban nemrégiben összeomlott a tényleges és látszólagos kereslet, ami a behozatal visszaeséséhez vezetett. A piaci zavarokra való tekintettel a panaszos nem kívánja folytatni a jelenlegi eljárást, mely olyan régi adatok elemzésén alapul, melyek már nem tükrözik teljes mértékben az aktuális piaci viszonyokat. A panaszos úgy véli, e körülmények között helyénvalóbb a tisztességtelen kereskedelmi gyakorlatok ellen egy minden szempontot teljes mértékben figyelembe vevő új eljárás keretében fellépni – amennyiben a jövőben olyan helyzet lép fel, mely ezt indokolttá teszi.

               (17)

               A panaszos azt állította továbbá, hogy ha újból emelkedik a behozatal volumene, ez a behozatal a jelenlegi körülmények között veszélyeztethetné a közösségi gazdasági ágazat életképességét.

               (18)

               Megjegyzendő, hogy az érintett termék tekintetében a jelenlegi helyzetet mind az Unióban, mind az érintett országokban az alapvető gazdasági paraméterek példátlan megváltozása jellemzi. A jelenlegi körülmények között rövid és hosszú távon nehéz ugyan megalapozott feltételezéseket megfogalmazni a piac alakulására vonatkozóan, mégis úgy tűnik, hogy a gazdasági helyzet változó, és a kárt okozó dömping megjelenése nem zárható ki. Mivel megállapították, hogy a vizsgálati időszak legalább egy részében az érintett országokból származó behozatal viszonylag rövid idő alatt jelentősen emelkedett és mivel áralákínálás történt, helyénvalónak tűnik nyomon követni az érintett termék Unióba történő behozatalát. A nyomon követés keretében szerzett információk lehetővé tennék, hogy a Bizottság szükség esetén gyorsan tudjon reagálni. Például felhasználhatnák új eljárás megindítására, feltéve, hogy teljesülnek az alaprendelet 5. cikkében meghatározott feltételek, vagyis ha elegendő prima facie bizonyíték áll rendelkezésre a káros dömpingről.

               (19)

               A Bizottság megjegyzi továbbá, hogy amennyiben e termékre vonatkozóan új eljárás indul és azt a körülmények indokolják, helyénvaló lenne a gyors vizsgálat. Az alaprendelet 7. cikkének (1) bekezdése ezt lehetővé teszi, mivel engedélyezi az átmeneti intézkedések gyors elrendelését az eljárás megindítása után.

               (20)

               A megfigyelési időszak nem haladhatja meg az ezen eljárás megszüntetéséről szóló közzététel időpontjától számított 24 hónapot.

               (21)

               Az alaprendelet 9. cikkének (1) bekezdésével összhangban a panasz visszavonása esetén az eljárás megszüntethető, kivéve ha a megszüntetés a Közösség érdekeit sértené.

               (22)

               A Bizottság úgy ítélte meg, hogy a jelenlegi eljárást meg kell szüntetni, mivel a vizsgálat során nem merültek fel arra utaló szempontok, hogy az eljárás megszüntetése sértené a Közösség érdekeit. Az érdekelt feleket a Bizottság ennek megfelelően tájékoztatta, és lehetőséget biztosított észrevételeik megtételére. A Bizottsághoz ugyanakkor nem érkezett olyan észrevétel, mely e határozatot megváltoztatná.

               (23)

               A Bizottság ezért arra a következtetésre jutott, hogy a Kínai Népköztársaságból, a Koreai Köztársaságból és Tajvanról származó, rozsdamentes acélból készült, hidegen síkhengerelt termékekre vonatkozó dömpingellenes eljárást dömpingellenes intézkedések elrendelése nélkül meg kell szüntetni,

         A KÖVETKEZŐKÉPPEN HATÁROZOTT:
   1. cikk
   A rendszerint a 7219 31 00, 7219 32 10, 7219 32 90, 7219 33 10, 7219 33 90, 7219 34 10, 7219 34 90, 7219 35 10, 7219 35 90, 7220 20 21, 7220 20 29, 7220 20 41, 7220 20 49, 7220 20 81 és 7220 20 89 KN-kóddal bejelentett, a Kínai Népköztársaságból, a Koreai Köztársaságból és Tajvanról származó, rozsdamentes acélból készült, legfeljebb hideghengerléssel (hidegtömörítéssel) megmunkált síkhengerelt termékekre vonatkozó dömpingellenes eljárást a Bizottság megszünteti.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2009. április 16-án.

            a Bizottság részéről

         Catherine ASHTON

            a Bizottság tagja

      (1)  HL L 56., 1996.3.6., 1. o.

      (2)  HL C 29., 2008.2.1., 13. o.


title: 2012/265/EU: A Bizottság határozata ( 2012. május 21. ) a Kínai Népköztársaságból származó egyes, szőtt és/vagy tűzött üvegszál szövetek behozatalára vonatkozó dömpingellenes eljárás megszüntetéséről

text:
               22.5.2012

               HU

               Az Európai Unió Hivatalos Lapja

               L 131/7

         A BIZOTTSÁG HATÁROZATA
   (2012. május 21.)
   a Kínai Népköztársaságból származó egyes, szőtt és/vagy tűzött üvegszál szövetek behozatalára vonatkozó dömpingellenes eljárás megszüntetéséről
   (2012/265/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 9. cikkére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS

               (1)

               2011. június 16-án az Európai Bizottsághoz (a továbbiakban: Bizottság) panasz érkezett, miszerint a Kínai Népköztársaságból (a továbbiakban: Kína) származó egyes, szőtt és/vagy tűzött üvegszál szövetek behozatala állítólag kárt okozó dömpingelt formában történik; a panaszt az alaprendelet 5. cikke szerint a Glass Fibre Fabrics Defence Coalition (GFFDC) (a továbbiakban: panaszos) nyújtotta be az egyes, szőtt és/vagy ragasztott üvegszál szövetek teljes uniós termelésének nagy részét, ebben az esetben több mint 25 %-át képviselő gyártók nevében.

               (2)

               A panasz prima facie bizonyítékot tartalmazott a dömping és az abból eredő jelentős kár meglétére, és ezt a Bizottság elegendőnek ítélte ahhoz, hogy a dömpingellenes eljárás megindítását indokoltnak tekintse.

               (3)

               Ennek megfelelően a tanácsadó bizottsággal folytatott konzultációt követően a Bizottság 2011. július 28-án az Európai Unió Hivatalos Lapjában közzétett értesítéssel (2) bejelentette a Kínából származó egyes, szőtt és/vagy tűzött üvegszál szöveteknek az Unióba történő behozatalára vonatkozó dömpingellenes eljárás megindítását.

               (4)

               A Bizottság az eljárás megindításáról hivatalosan tájékoztatta a kínai exportőröket/gyártókat, az ismert érintett importőröket, felhasználókat és szövetségeket, a kínai hatóságokat, valamint valamennyi ismert uniós gyártót. Az érdekelt felek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat, vagy szóbeli meghallgatást kérjenek.

               (5)

               Minden olyan érdekelt fél meghallgatást nyert, aki azt kérte, és konkrét okokkal indokolni tudta, hogy miért szükséges a meghallgatása.

         B.   A PANASZ VISSZAVONÁSA ÉS AZ ELJÁRÁS MEGSZÜNTETÉSE

               (6)

               A Bizottsághoz intézett 2012. március 12-i levelében a panaszos hivatalosan visszavonta panaszát.

               (7)

               Az alaprendelet 9. cikke (1) bekezdésének megfelelően a panasz visszavonása esetén az eljárás megszüntethető, kivéve, ha ez a megszüntetés az Unió érdekeit sértené.

               (8)

               A vizsgálat nem tárt fel olyan körülményt, amely arra utalna, hogy az eljárás megszüntetése sértené az Unió érdekeit. A Bizottság ezért úgy ítélte meg, hogy a jelenlegi eljárást meg kell szüntetni. Az érdekelteket a Bizottság ennek megfelelően tájékoztatta, és lehetőséget biztosított észrevételeik megtételére. Egyetlen érdekelt féltől érkeztek észrevételek. Ezek az észrevételek azonban nem módosították azt a megállapítást, hogy az eljárás megszüntetése nem sértené az Unió érdekeit.

               (9)

               Következésképpen a Bizottság megállapítja, hogy a Kínából származó egyes, szőtt és/vagy tűzött üvegszál szövetek Unióba való behozatalára vonatkozó dömpingellenes eljárást meg kell szüntetni,

         ELFOGADTA EZT A HATÁROZATOT:
   1. cikk
   A Kínai Népköztársaságból származó, és jelenleg az ex 7019 39 00, ex 7019 40 00 és ex 7019 90 00 KN-kód alá tartozó, folytonos üvegszálból készült előfonatból előállított, szőtt vagy tűzött (stitched), illetve szőtt és tűzött szövet – kivéve az impregnált vagy előimpregnált (prepreg) termékeket, valamint azokat a szitaszöveteket, amelyek szemnagysága hosszában és szélességében is nagyobb mint 1,8 mm, tömegük pedig meghaladja a 35 g/m2-t – behozatalára vonatkozó dömpingellenes eljárás megszűnik.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2012. május 21-én.

            a Bizottság részéről

            az elnök

         José Manuel BARROSO

      (1)  HL L 343., 2009.12.22., 51. o.

      (2)  HL C 222., 2011.7.28., 12. o.


title: Az Európai Parlament (EU) 2017/1711 határozata (2017. április 27.) az Európai Alapítvány az Élet- és Munkakörülmények Javításáért 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/303

         AZ EURÓPAI PARLAMENT (EU) 2017/1711 HATÁROZATA
   (2017. április 27.)
   az Európai Alapítvány az Élet- és Munkakörülmények Javításáért 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Alapítvány az Élet- és Munkakörülmények Javításáért 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Alapítvány az Élet- és Munkakörülmények Javításáért 2015-ös pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az alapítvány számára adandó mentesítésről szóló, 2017. február 21-i tanácsi ajánlásra (05873/2017 – C8-0049/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Alapítvány az Élet- és Munkakörülmények Javításáért létrehozásáról szóló, 1975. május 26-i 1365/75/EGK tanácsi rendeletre (4) és különösen annak 16. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0111/2017),

               1.

               mentesítést ad az Európai Alapítvány az Élet- és Munkakörülmények Javításáért igazgatója számára az alapítvány 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Alapítvány az Élet- és Munkakörülmények Javításáért igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 188. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 139., 1975.5.30., 1. o.

      (5)  HL L 328., 2013.12.7., 42. o.


title: A Végrehajtó Bizottság határozata (1994. november 21.) a közös beléptető és kiléptető bélyegzők beszerzéséről (SCH/Com-ex (94)16 rev.)

text:
Fontos jogi nyilatkozat

|

41994D0016

Hivatalos Lap L 239 , 22/09/2000 o. 0166 - 0167

		A végrehajtó bizottság határozata(1994. november 21.)a közös beléptető és kiléptető bélyegzők beszerzéséről(SCH/Com-ex (94)16 rev.)A VÉGREHAJTÓ BIZOTTSÁG,tekintettel a Schengeni Megállapodás végrehajtásáról szóló egyezmény 132. cikkére,tekintettel a fent említett egyezmény 6. cikkére,jóváhagyja és tudomásul veszi az SCH/I-Front (94)43 dokumentumot, ésA KÖVETKEZŐKÉPPEN HATÁROZOTT:A Szerződő Felek a közös beléptető és kiléptető bélyegzőket az SCH/Gem-Handb (93)15 [1] dokumentumban megállapított elvekkel összhangban szerzik be.Heidelberg, 1994. november 21.az elnökBernd Schmidbauer[1] Bizalmas okirat. Lásd SCH/Com-ex (98)17.--------------------------------------------------SCH/I-Front (94)43KÖZÖS BELÉPTETŐ ÉS KILÉPTETŐ BÉLYEGZŐK BESZERZÉSEA Szerződő Felek a schengeni terület külső határain keresztül történő ki- és beutazásokat igazoló bélyegzők beszerzésének alapjaként az 1993. szeptember 17-i, a közös beléptető és kiléptető bélyegzők gyártásáról szóló (SCH/Gem-handb (93)15) gyártási előírást tekintik. Ezen előírás külön rendelkezik a kétszínű tintás bélyegzők használatáról.Kivételként a határellenőrző hatóságok számára már legyártott és kiszállított, egy színt alkalmazó közös beléptető és kiléptető bélyegzők egészen addig használhatók, amíg lecserélésük meg nem történik. Lecseréléskor az új beszerzésű bélyegzőknek már mindenképpen kétszínűeknek kell lenniük.--------------------------------------------------


title: 2005/405/EK: A Bizottság határozata (2005. május 4.) az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás mellékletei módosításának az Európai Közösség nevében történő jóváhagyásáról (az értesítés a C(2005) 1369. számú dokumentummal történt)   (EGT vonatkozású szöveg)

text:
               31.5.2005

               HU

               Az Európai Unió Hivatalos Lapja

               L 137/31

         A BIZOTTSÁG HATÁROZATA
    (2005. május 4.)
   az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás mellékletei módosításának az Európai Közösség nevében történő jóváhagyásáról
   (az értesítés a C(2005) 1369. számú dokumentummal történt)
   (EGT vonatkozású szöveg)
   (2005/405/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösség és az Amerikai Egyesült Államok közötti, az élő állatok és az állati termékek (1) kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás megkötéséről szóló, 1998. március 16-i 98/258/EK tanácsi határozatra és különösen annak 4. cikke harmadik bekezdésére,
   mivel:

               (1)

               A Közösség szabványos Enterobacteriaceae és életképes baktériumszámlálás vizsgálati módszerét húsra vonatkozóan az Egyesült Államok Escherichia coli vizsgálati módszerével egyenértékűnek fogadták el.

               (2)

               A Közösség és az Egyesült Államok tárgyalásokat folytattak további felülvizsgálati, ezen belül állat-egészségügyi vizsgálati útmutatókról. E tárgyalások eredményeként létrejött ezen útmutatók szövege, melyet mindkét fél elfogadott.

               (3)

               A megállapodás közös irányítóbizottsága („a Bizottság”) a két vizsgálati módszer egyenértékűségének meghatározása, és további felülvizsgálati útmutatók elfogadása tekintetében ajánlásokat bocsátott ki. Az említett ajánlások figyelembevételével megfelelő a megállapodás V. és VI. mellékletének és a Megállapodás (1) lábjegyzetének módosítása.

               (4)

               Az említett módosításokat a Közösség részéről jóvá kell hagyni.

               (5)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás 14. cikke alapján létrehozott közös irányítóbizottság által tett ajánlások szerint, az említett megállapodás V. melléklete 6. pontjának, VI. mellékletének és (1) lábjegyzetének módosításait az Európai Közösség nevében a Bizottság jóváhagyja.
   A levélváltás formájában létrejött megállapodás szövegét, beleértve a megállapodás V. melléklete 6. pontjának, (1) lábjegyzetének és VI. mellékletének a módosításait is csatolták e határozathoz.
   2. cikk
   Az egészségügyi és fogyasztóvédelmi főigazgató felhatalmazást kap a levélváltás formájában létrejött megállapodásnak a Közösséget jogilag kötelező aláírására.
   3. cikk
   Ezt a határozatot azon hónapot követő hónap első napjától kell alkalmazni, amely hónapban az Amerikai Egyesült Államok írásban értesítette a Bizottságot arról, hogy az 1. cikkben említett módosítások jóváhagyásához szükséges belső eljárásokat elvégezte.

      Kelt Brüsszelben, 2005. május 4-én.

            a Bizottság részéről

         Markos KYPRIANOU

            a Bizottság tagja

      (1)  HL L 118., 1998.4.21., 1. o. A legutóbb a 2003/833/EK bizottsági határozattal (HL L 316., 2003.11.29., 20. o.) módosított határozat.
   MEGÁLLAPODÁS LEVÉLVÁLTÁS FORMÁJÁBAN
   az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodás mellékletei módosításáról
   Brüsszel, 2004. október 7.
   Tisztelt Uram,
   Utalással az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló megállapodásra, tisztelettel javaslom Önnek a megállapodás mellékleteinek módosítását az alábbiak szerint:
   A megállapodás 14. cikkének (1) bekezdése alapján létrehozott közös irányítóbizottság javaslata értelmében a megállapodás V. melléklete 6. pontjának és (1) lábjegyzetének szövegét e jelen levél „A” függelékének szövegével helyettesítsék, és a megállapodás VI. mellékletének szövegét e jelen levél „B” függelékének szövegével helyettesítsék.
   Lekötelezne, amennyiben szíveskedne megerősíteni az Amerikai Egyesült Államok beleegyezését a megállapodás V. melléklete 6. pontjának, (1) lábjegyzetének és VI. mellékletének a fenti módosításaihoz.
   Kérem, fogadja legmélyebb tiszteletemet,

       (1)

         az Európai Közösség részéről

      Jaana HUSU-KALLIO

   Brüsszel, 2005. április 6.
   Tisztelt Asszonyom,
   Megtiszteltetés számomra, hogy válaszolhatok az Ön 2004. október 7-i levelére, amely az Európai Közösség és az Amerikai Egyesült Államok közötti, az élő állatok és az állati termékek kereskedelme esetében alkalmazandó, a közegészségügy és az állategészségügy védelmére irányuló állat-egészségügyi intézkedésekről szóló, 1999. július 20-i megállapodás „A” függeléke V. mellékletének 6. pontja, az (1) lábjegyzet és a „B” függeléke VI. mellékletének javasolt módosításainak a részleteit tartalmazza.
   E tekintetben tisztelettel megerősítem, hogy az Amerikai Egyesült Államok elfogadja a javasolt módosításokat, melynek egy másolatát a levélhez csatoltam, összhangban a megállapodás 14. cikk (1) bekezdés alapján létrehozott közös irányítóbizottság javaslatával.
   Értelmezésem szerint e módosítások azon a napon lépnek hatályba, amely napon az Amerikai Egyesült Államok írásban értesíti a Bizottságot arról, hogy e módosítások megvalósításához szükséges eljárásokat elvégezte.
   Kérem, fogadja legmélyebb tiszteletemet,

       (2)

         az Amerikai Egyesült Államok illetékes hatósága részéről

      Norval E. FRANCIS

      (1)

               Melléklet: „A” függelék, amely a megállapodás V. mellékletének 6. pontját és (1) lábjegyzetét váltja fel, és „B” függelék, amely a megállapodás VI. mellékletét váltja fel.

      (2)

               Melléklet: „A” függelék, amely a megállapodás V. mellékletének 6. pontját és (1) lábjegyzetét váltja fel, és „B” függelék, amely a megállapodás VI. mellékletét váltja fel.

         A FÜGGELÉK

         „V. MELLÉKLET

                                 —

                                 Áru

                                 —

                                 Fajok

                                 —

                                 Állat/közegészségügy

                     Egyesült Államokba irányuló EK-export

                     EK-ba irányuló USA-export

                     Kereskedelmi feltételek

                     Egyezőség

                     Speciális feltételek

                     Intézkedés

                     Kereskedelmi feltételek

                     Egyezőség

                     Speciális feltételek

                     Intézkedés

                     EK-szabványok

                     USA-szabványok

                     USA-szabványok

                     EK-szabványok

               6.   Friss hús

                     Állategészségügy

                                 —

                                 Kérődzők

                     64/432
                     72/461
                     72/462

                     9 CFR 94

                     Igen 2

                     BSE által fertőzött országokból származó szarvasmarhafélék kiegészítő tanúsítása

                     Az USA vizsgálja felül BSE-szabályait a magas/alacsony fertőzöttségű régiók vonatkozásában

                     9 CFR 53
                     (egzotikus megbetegedés kitörése esetén)

                     72/462
                     82/426

                     Igen 2

                      Három hónapos tartás
                     Juh- és kecskefélék brucellózismentes tartása

                                 —

                                 Patások

                     64/432
                     72/461
                     72/462

                     9 CFR 94

                     Igen 1

                     9 CFR 53

                     72/462
                     82/426

                     Igen 2

                     Három hónapos tartás

                                 —

                                 Disznófélék

                     64/432
                     72/461
                     72/462

                     9 CFR 94

                     Igen 1

                     9 CFR 53

                     72/462
                     82/426

                     Igen 2

                      Három hónapos tartás
                     Brucellózismentes tartás

                     Közegészségügy

                     Kérődzők (8)
                     Patások
                     Disznófélék
                     Juhfélék
                     Kecskefélék
                     Kérődzők (8)
                     Patások
                     Disznófélék
                     Juhfélék
                     Kecskefélék

                        (folyt.)

                     64/433
                     96/22
                     96/23

                     9 CFR
                     301–381, 416, 417

                     Igen 3

                      A (7) lábjegyzettel összhangban felsorolt és az (1) lábjegyzetbe foglalt odavágó rendelkezéseket teljesítő üzemek

                        Enterobacteriaceae vizsgálat és életképes baktériumszámlálás a 2001. június 8-i 2001/471/EK határozat szerint, kivétel:

                                 —

                                 a véletlenszerű mintavételezést folytatni kell a teljes vágási időszak folyamán,

                                 —

                                 a négy mintavételi hely szarvasmarha, sertés, juh kecske és ló esetében nem térhet el a 2001. június 8-i 2001/471/EK határozatban előírtaktól

                     Az egyezőséget (Igen 2) azt követően adják meg, hogy az USA befejezte az állat-egészségügyi (ki) szállítási rendszerek igazolását
                      Ezt a folyamatot a megállapodás hatálybalépésétől számított 12 hónapon belül fejezik be

                     9 CFR
                     301–381, 416, 417

                     72/462
                     93/158
                     96/22
                     96/23

                     Igen 3

                     A (7) lábjegyzettel összhangban felsorolt és a (2), (3), (4) és (5) lábjegyzetben foglalt vonatkozó rendelkezéseket teljesítő üzemek

                     Az EK vizsgálja az USA maradványérték-programját és az USA által benyújtandó kiegészítő tájékoztatást, hogy meghatározza, hogy teljesíti-e az EK védelmi szintet. Ez az értékelés a megállapodás hatálybalépésétől számított hat hónapon belül fejeződik be
                      Az EK értékeli az USA vízre vonatkozó szabványait annak érdekében, hogy meghatározza, hogy azok teljesítik-e az EK védelmi szintet. Ez az értékelés a megállapodás hatálybalépésétől számított hat hónapon belül fejeződik be
                     Az EK-nak értékelnie kell, amennyiben az USA ilyen kérést nyújt be, a lóhús folyamatos trichinae vizsgálatának szükségességét
                     Az (5)e lábjegyzet vonatkozásában, a sertésszív felvágását követő ellenőrzések eredményeit 12 hónap elteltével közösen kell értékelni abból a szempontból, hogy meghatározzák, hogy szükség van-e az 5 (e) lábjegyzetben foglalt rendelkezések módosítására
                     Az egyezőséget (Igen 2) azt követően adják meg, miután az EK elvégezte a speciális feltételek alkalmazásának az igazolását. E folyamat e megállapodás hatálybalépésétől számított 12 hónapon belül fejeződik be ”

   1. LÁBJEGYZET

                  „(1)

                   A kórokozók csökkentése: veszélyelemzés és kritikus szabályozási pontok (HACCP) rendszerei; a végleges szabályt a 61. sz. szövetségi regiszterben (38806–38989) tették közzé, és az módosítja a CFR 304, 310, 320, 327, 381, 416 és 417. részeiben foglalt különböző rendelkezéseket.
                  A szabvány egészségügyi eljárásokról (SSOP-k) szóló rendelkezések alkalmazandók.
                  Az USA és az EK megvitatja a fenti szabály szakaszos elemeit, jóval a megvalósítási határidő előtt, hogy meghatározza, szükség van-e további speciális feltételekre.”

   B FÜGGELÉK

         „VI. MELLÉKLET
         ÚTMUTATÓK FELÜLVIZSGÁLAT LEFOLYTATÁSÁRA
         A felek felülvizsgálja e melléklet tartalmát és elvégzi a megfelelő módosításokat, amennyiben az érintett nemzetközi szabványosító szervezetek egyike szabványokat, útmutatókat vagy ajánlásokat fogad el a felülvizsgálatok lefolytatására vonatkozóan.
         Általános rendelkezések
         1.   Meghatározások
         E mellékletben szereplő kifejezésekre az alábbi meghatározások vonatkoznak:

                     1.1.

                     »felülvizsgálat«: a teljesítmény értékelése;

                     1.2.

                     »felülvizsgált (személy/szervezet)«: az exportáló fél, akinek a jogszabályi megfelelés és ellenőrzési programja a tárgya a felülvizsgálatnak;

                     1.3.

                     »felülvizsgáló«: az importáló fél, aki a felülvizsgálatot lefolytatja;

                     1.4.

                     »üzem«: állatot vagy állati terméket feldolgozó üzem;

                     1.5.

                     »létesítmény«: a feldolgozó üzemtől eltérő telephely, ahol az állatokat vagy állati termékeket kezelhetik, kivéve kiskereskedelmi létesítmények;

                     1.6.

                     »állat-egészségügyi vizsgálat«: telephelyi vizsgálat, amelyet abból a célból végeznek, hogy információt gyűjtsenek vagy igazoljanak egy adott térség státuszával vagy körülményeivel kapcsolatosan a III. mellékletben megállapított egy vagy több állatbetegség vonatkozásában.

               2.   Általános alapelvek
         2.1.   A felülvizsgálónak és a felülvizsgáltnak együtt kell működnie a felülvizsgálatok lefolytatásában e mellékletben megállapított rendelkezésekkel összhangban. A felülvizsgáló munkacsoportban szerepeljenek mind a felülvizsgáló, mind a felülvizsgált képviselői, és a felülvizsgált jelöljön ki munkatársakat, akik a felülvizsgálat során segítkeznek. A speciális rendszerek és programok felülvizsgálatának lebonyolítása speciális szakmai képességeket tehet szükségessé.
         Az információk gyűjtése az interjúk, a dokumentumok és feljegyzések áttekintése és a telephelyi látogatások során történik. A megállapodás elfogadása vagy az előző felülvizsgálat óta bekövetkezett változásokat a szabályzókban szintén felülvizsgálják. Az információk igazolása érdeklődés vagy más források ellenőrzése útján történik; ezek lehetnek fizikai megfigyelés, mérések, minták vagy feljegyzések. A felülvizsgálat során szerzett információkat dokumentálni kell.
         2.2.   A felülvizsgálatokat úgy kell kialakítani, hogy az a felülvizsgált jogszabályi megfelelés és ellenőrzési programja eredményességét vizsgálja az egyes állatok, élelmiszer-szállítmányok vagy üzemek elutasítása helyett. A megállapodás hatálya alá tartozó felülvizsgált jogszabályi megfelelés és ellenőrzési programját megfelelően kell értékelni.
         2.2.1.   A megállapodással összhangban lefolytatott valamennyi felülvizsgálat értékelésének alapja az exportáló fél által biztosított szabványok, vagy az exportáló fél és az importáló fél szabványainak a kombinációja és az adott felülvizsgálatnak megfelelő bármely speciális feltétel. Ezen szabványokat és speciális feltételeket az V. melléklet ismerteti, és azokról rendelkezéseket a 6. cikk tartalmaz.
         2.2.2.   Elfogadott, hogy míg az egyenértékűség első alkalommal történő meghatározásának folyamatában lefolytatott helyszíni felülvizsgálatokat általában az exportáló ország szabványai alapján folytatják le, addig az ezt követő helyszíni felülvizsgálatok során, amelyeket az előzetesen már megállapított egyenértékűségi feltétel teljesülésének igazolására folytatnak le, az exportáló fél szabványait, az importáló fél azon vonatkozó szabványait, amelyekről nem állapították meg az egyenértékűséget, és melyek esetében a megfelelőség követelmény, valamint bármely más, az V. mellékletben körvonalazott, megállapodás szerinti speciális feltételt alkalmaznak.
         2.3.   A felülvizsgáltnak dokumentált programot kell működtetnie, hogy bemutassa a felülvizsgáló felé azt, hogy a szabványokat következetesen teljesíti.
         2.4.   A felülvizsgálatok gyakorisága attól függ, hogy milyen az exportáló fél teljesítménye a jogszabályi megfelelés és az ellenőrzési program megvalósításában. Az alacsony szintű teljesítmény fokozott felülvizsgálati gyakoriságot kell, hogy eredményezzen, például annak biztosítására, hogy a nem kielégítő teljesítményt kijavítsák.
         2.4.1.   A felülvizsgálatok gyakoriságának megállapításához felhasznált információkban, többek között, az alábbiak szerepelhetnek:

                     —

                     járványügyi elemzés,

                     —

                     előző felülvizsgálatok eredményei,

                     —

                     országhatáron végzett állat-egészségügyi vizsgálatok eredményei (beleértve az import szállítmányokból vett minták gyűjtésének és elemzésének eredményeit),

                     —

                     az utolsó felülvizsgálat óta eltelt idő,

                     —

                     kereskedelem volumene,

                     —

                     közegészségügyi felülvizsgálatok eredményei,

                     —

                     listán szereplő állatbetegségektől való mentesség,

                     —

                     valamint környezeti és földrajzi tényezők

               2.5.   A felülvizsgálatokat és az azokról hozott döntéseket átlátható és következetes módon kell lefolytatni.
         A felülvizsgálónak:

                     2.5.1.

                     Biztosítania kell azt, hogy a felülvizsgálati következtetések objektív bizonyítékokon vagy adatokon és megfigyeléseken alapulnak, amelyekről igazolható, hogy azok pontosak és megbízhatóak;

                     2.5.2.

                     Mentesnek kell maradnia mindennemű érdekellentéttől és nem helyénvaló befolyástól;

                     2.5.3.

                     Biztosítania kell azt, hogy a felülvizsgálati eljárást azzal a céllal folytassák le, hogy

                                 —

                                 igazolják azt, hogy az előzetesen elismert egyenértékűségi feltételeket az exportáló fél teljesíti, és

                                 —

                                 állapítsák meg a felülvizsgált felé azokat a területeket, ahol javításokat lehetne bevezetni, hogy ezáltal előmozdítsák a felülvizsgált dokumentált ellenőrzési programjának a teljesítményét, hogy teljesítse az első értékelés során, illetve továbbra is teljesítse az importáló fél megfelelő védelmi szintje teljesítéséhez szükséges egyenértékűség feltételét;

                     2.5.4.

                     Biztosítania kell azt, hogy a felülvizsgálat során átvett valamennyi dokumentumot és feljegyzést tárolják és megőrzik a két fél megegyezése szerint, és az egyes felek vonatkozó jogszabályai és rendelkezései szerint;

                     2.5.5.

                     Biztosítania kell a kereskedelmi titok megőrzését az egyes felek vonatkozó jogszabályai és rendelkezései szerint.

               A felülvizsgáltnak:

                     2.5.6.

                     Biztosítania kell a felülvizsgálat hatáskörébe tartozó információkat, amelyet a felülvizsgáló kér, megfelelő időhatáron belül, a felülvizsgálat során vagy azt követően 20 munkanapon belül, hogy a felülvizsgálat céljai teljesülhessenek;

                     2.5.7.

                     Együtt kell működnie és segítenie kell a felülvizsgálót kötelességeinek teljesítése során, annak érdekében, hogy a felülvizsgálat céljai teljesülhessenek. Ez az alábbiakat tartalmazza:

                                 —

                                 a felülvizsgálatban résztvevő személyzet tájékoztatása annak céljairól,

                                 —

                                 kellően szakképzett munkatársak kijelölése, akik kísérik a felülvizsgáló munkacsoportot,

                                 —

                                 a felülvizsgáló munkacsoport számára szükséges eszközök biztosítása az eredményes és hatékony felülvizsgálati folyamat biztosítása érdekében,

                                 —

                                 hozzáférés biztosítása a felülvizsgálat lefolytatásához szükséges helyszínekhez és dokumentumokhoz, a felülvizsgáló kérésének megfelelően.

               2.6.   Állat-egészségügyi vizsgálatok
         Az állat-egészségügyi vizsgálatok célja megfelelő járványügyi és más információk gyűjtése egy adott térség (egy tagállam/állam, egy tagállam/állam része, illetve több tagállam/állam részei) megbetegedési státuszáról. Az állat-egészségügyi vizsgálatot lefolytathatja az egyik fél (itt: az »importáló fél«) a másik fél által végzett első meghatározás (itt: az »exportáló fél«) alátámasztása céljából valamely régió megbetegedési státuszáról (például, valamely konkrét betegségtől való mentesség első alkalommal történő megállapításához), vagy valamely betegség kitörését követően.
         ÜZEMELTETÉSI ÚTMUTATÓK
         Felkészülés a felülvizsgálatokra
         3.   Előzetes felkészülés
         3.1.   Felülvizsgálatok programozása
         A felülvizsgálatok kellő előkészítésének és a lehető leghatékonyabb lefolytatásának biztosítása érdekében a felek:

                     —

                     állítsanak fel egy olyan kísérleti jellegű felülvizsgálati programot, amely 12 hónapos időszakot fed le, ahol ez kivitelezhető, kellően figyelembe véve, többek között, a megállapodás VI. mellékletének 2.4. pontjában ismertetett elemzést, és a megállapodás 5. mellékletében előírt intézkedéseket; ezt a jelzés jellegű programot hat havonta át kell tekinteni annak érdekében, hogy egy gördülő felülvizsgálati program jöjjön létre,

                     —

                     a jelzés jellegű programban előírt felülvizsgálatok lefolytatásának szándékát a lehető legkorábbi stádiumban, lehetőleg 60 nappal előbb erősítsék meg,

                     —

                     értesítsék a felülvizsgáltat a lehető legkorábbi stádiumban a jelzés értékű programban várható bárminemű változásról,

                     —

                     cseréljenek információt a megállapodás hatálya alá nem eső várható felülvizsgálati programokról, ahogy az szükségszerű és helyénvaló lehet a 6.3. bekezdés rendelkezései megvalósításának az elősegítésére.

               3.2.   Felülvizsgálat kezdeményezése
         Általában az alábbiak szolgálnak alapul a felülvizsgálatok kezdeményezéséhez:

                     —

                     a jelzés jellegű programban megállapított felülvizsgálatok,

                     —

                     a felülvizsgált által kért felülvizsgálatok,

                     —

                     a megállapodás szerinti bármely szerződő fél indokolt kérésére lefolytatandó felülvizsgálat, például felülvizsgálat lefolytatása bármely fél súlyos aggálya esetén, kialakuló vagy a közelmúltban azonosított köz- és állat-egészségügyi kockázatok kapcsán.

               Valamennyi esetben a felülvizsgálónak kellő időben kell megküldenie az értesítést a felülvizsgáltnak a tervezett felülvizsgálatról, annak érdekében, hogy az elvégezhesse a felülvizsgálat kielégítő lefolytatásához szükséges előkészületeket. Ezen előzetesen megküldött értesítésnek tükröznie kell a köz- és állat-egészségügyi sürgősséget, összekapcsolva azt annak teljesítményével.
         A felülvizsgáló tájékoztatásai a felülvizsgált felé
         3.3.   Felülvizsgálat előtti tevékenységek
         3.3.1.   A felülvizsgálati terv elkészítése
         A felülvizsgálónak a felülvizsgálttal egyeztetve el kel készítenie egy felülvizsgálati tervet. A felülvizsgálónak időben előre kell benyújtania a felülvizsgálati tervet a felülvizsgált felé, elegendő időt biztosítva a felülvizsgáltnak az információk rendelkezésre bocsátásához, lehetőleg 60 nappal a felülvizsgálat tervezett megkezdési pontja előtt. A felülvizsgálatot úgy kell felépíteni, hogy a felülvizsgálat hangsúlya változtatható legyen a felülvizsgálatot megelőzően vagy közben begyűjtött információk alapján.
         A tervnek tartalmaznia kell:

                     —

                     a felülvizsgálat tárgyát, mélységét és hatályát,

                     —

                     a felülvizsgálat célkitűzéseit,

                     —

                     az V. mellékletben megállapított, vonatkozó szabványok azonosítását, amelyek alapján a felülvizsgálatot lefolytatják. Ezek konkrétan az exportáló fél által alkalmazott szabványok, amikor a felülvizsgált ellenőrzési programja teljesítményének a helyszíni értékelését első alkalommal végzik részben annak a meghatározására, hogy fennáll-e az egyenértékűség feltétele, vagy, amikor egy következő felülvizsgálatot folytatnak le a korábban megállapított egyenértékűség feltétele meglétének az igazolására, az exportáló fél által alkalmazott szabványok és az importáló fél által alkalmazott szabványok kombinációja alapján végzik, ahogyan azokat az V. mellékletben előírt megfelelő speciális feltételek módosítják,

                     —

                     a felülvizsgálat dátumát és helyét, és a meglátogatandó üzemek és létesítmények típusát, hogy a megfelelő felülvizsgálati munkacsoport tagokat válasszák ki,

                     —

                     a menetrendet az utolsó jelentésig, beleértve annak ismertetését;

                     —

                     a nyelvet, illetve nyelveket, amelyen a felülvizsgálatot lefolytatják, és amelyen a jelentést megírják,

                     —

                     a felülvizsgálati munkacsoport tagjainak, köztük a vezetőnek az azonosítását,

                     —

                     vezetőkkel lefolytatandó értekezletek és üzemek vagy létesítmények látogatásának a menetrendjét, beleértve megfelelően a bejelentés nélküli látogatásokat is,

                     —

                     az üzleti titok tiszteletben tartására és az érdekellentétek elkerülésére tett intézkedéseket.

               3.3.2.   Megállapodás a felülvizsgálttal a tervről és a dátumokról
         Amennyiben a felülvizsgáltnak ellenvetése van a felülvizsgálati tervben részletezett bármely intézkedéssel szemben, ezen ellenvetéseket haladéktalanul közölnie kell a felülvizsgálóval, rendszerint a felülvizsgálati terv átvételétől számított 10 napon belül. A felülvizsgálónak és a felülvizsgáltnak megoldást kell találnia az ellenvetésekre. A felülvizsgálatot megelőzően vagy aközben szerzett információk következtében javasolt felülvizsgálatiterv-módosítást/módosításokat a módosítást javasló félnek közölnie kell a másik féllel a kivitelezhető legrövidebb időn belül.
         3.3.3.   A szükséges nyilvántartás megszerzése a felülvizsgálttól
         A felülvizsgálatot megelőzően a felülvizsgáló kérheti a felülvizsgálttól a nyilvántartását, amely a felülvizsgálat előkészítéséhez és végrehajtásához kapcsolódik. E nyilvántartás tartalmazhat, például:

                     —

                     jogszabályokat és vonatkozó technikai szabványokat és specifikációkat,

                     —

                     a felülvizsgált vezetői struktúráját,

                     —

                     a felülvizsgált szabályzói feladatait és jogköreit és bármely jogszabályi megfelelést célzó intézkedés eredményeit,

                     —

                     a felülvizsgáló által üzemeltetett jóváhagyási eljárásokat,

                     —

                     ellenőrzési programok részleteit, köztük munkadokumentumok, kézikönyvek és hasonló működési útmutatók példányait.

               A felülvizsgáló kérheti a felülvizsgálttól az általa benyújtott bármely nyilvántartás tisztázását.
         A felülvizsgálat lefolytatása
         4.   Nyitóértekezlet
         A felülvizsgált és a felülvizsgáló tartson nyitóértekezletet egy olyan helyszínen, amelyben mindkét fél előzetesen megállapodott. Amennyiben a felülvizsgálathoz kapcsolódóan kérdéseket szükséges és kell tisztázni, a nyitóértekezlet megtartható Washington D.C.-ben az Európai Bizottság munkacsoportjai által lefolytatandó felülvizsgálatok esetében, illetve Brüsszelben, Belgiumban vagy Grange-ban, Írországban az USA munkacsoportjai által lefolytatandó felülvizsgálatok esetében. Más esetekben a nyitóértekezleteket a megfelelő helyszíneken lehet tartani, például az EU tagállam fővárosában vagy az USA városaiban, ahogy az az adott felülvizsgálat esetében kivitelezhető és kényelmes. Amikor a nyitóértekezletre sor kerül, annak elnökségi feladatát a felülvizsgált illetékes hatóságának/hatóságainak valamely megfelelő képviselője lássa el. A nyitó értekezlet célja:

                     —

                     a felülvizsgáló munkacsoport bemutatása a felülvizsgált felé;

                     —

                     a felülvizsgálat tárgyának, mélységének, hatályának, a felülvizsgálati szabványoknak és céloknak a megerősítése,

                     —

                     a felülvizsgálat során alkalmazandó munkamódszerek és eljárások körvonalazása,

                     —

                     a felülvizsgáló munkacsoport és a felülvizsgált között a felülvizsgálat során felhasználandó hivatalos kommunikációs kapcsolatok megerősítése, ezen belül annak megállapítása, hogy a hivatalos szolgálatok mely képviselői kísérik a felülvizsgáló munkacsoportot az egyes látogatások alkalmával,

                     —

                     a meglátogatandó kormányzati és nem kormányzati helyszínek megerősítése,

                     —

                     a termelő üzemek vagy létesítmények helyszíni látogatásaiban résztvevő, vagy megfigyelőként szereplő munkacsoporttagok megfelelő számának és szerepének a megerősítése,

                     —

                     a záróértekezlet, és bármely közbenső értekezlet időpontjának, dátumának és helyszínének a megerősítése a felülvizsgált felé,

                     —

                     utazás és szállás elrendezésének a megerősítése,

                     —

                     az erőforrások és eszközök/létesítmények rendelkezésre állásának a megerősítése a felülvizsgáló munkacsoport számára,

                     —

                     az alkalmazandó jelentéstételi módszerek megerősítése,

                     —

                     kiegészítő nyilvántartás kérése, amelyről a felülvizsgálat előtti szakaszban kiderült, hogy szükséges a felülvizsgálat lefolytatásához,

                     —

                     válaszadás a felülvizsgált kérdéseire a felülvizsgálati folyamattal kapcsolatosan.

               5.   Nyilvántartás áttekintése
         5.1.   A nyilvántartás áttekintésébe beletartozhatnak, például, az alábbiak:

                     —

                     megfelelőségi programokkal kapcsolatos feljegyzések,

                     —

                     felügyeleti és belső felülvizsgálati jelentések,

                     —

                     javító intézkedésekkel és szankciókkal kapcsolatos nyilvántartás,

                     —

                     elvégzett megfelelőségi intézkedésekről készült feljegyzések,

                     —

                     mintavételi tervek és azok eredményei,

                     —

                     igazoláshoz kapcsolódó nyilvántartás,

                     —

                     a felülvizsgált által követett szabályzói eljárások.

               5.2.   Egyenértékűség meghatározása utáni felülvizsgálat esetében a nyilvántartás áttekintésébe beletartozhat a felügyeleti és tanúsítási rendszerek kapcsolódó módosításainak az áttekintése, amelyek az egyenértékűség meghatározása óta, illetve az előző felülvizsgálat óta következtek be.
         5.3.   A felülvizsgált teljes mértékben együttműködik a felülvizsgálóval a nyilvántartás áttekintési folyamatban, és közreműködik abban, hogy a felülvizsgáló hozzáférhessen a kért dokumentumokhoz és feljegyzésekhez.
         6.   Helyszíni igazolás
         6.1.   A helyszíni igazolások jellegéről és mértékéről hozott döntésekben a felülvizsgálónak figyelembe kell vennie az olyan tényezőket, mint például az adott terület, az ágazat vagy az exportáló ország megfelelése a követelményeknek és annak korábbi adatai, melyeket korábbi felülvizsgálatok és/vagy állat-egészségügyi határellenőrzések állapítottak meg (beleértve a mintavételezés és importszállítmányok elemzési eredményeit), az előállított és importált vagy exportált termék volumene, az infrastruktúra változásai, és a nemzeti felügyeleti és tanúsítási rendszerek jellege és működtetése.
         6.2.   A helyszíni igazolás keretében meglátogathatnak termelő és gyártó üzemeket, létesítményeket, élelmiszer kezelő és tárolóhelyeket és ellenőrző laboratóriumokat abból a célból, hogy ellenőrizzék az 5.1.-ben említett nyilvántartási anyagban szereplő adatok pontosságát.
         6.3.   Az üzemek vagy létesítmények ellenőrzése során a felülvizsgált a létesítmény vagy üzem ellenőrzését a felülvizsgált szokásos eljárásai alapján végzi, és a felülvizsgáló általában, mint megfigyelő vesz részt, de a felülvizsgáló, amennyiben az szükséges, a teljesítmény más vonatkozásait is ellenőrizheti. A korlátozottan rendelkezésre álló idő miatt a felülvizsgáló dönthet úgy, hogy nem nézi végig a teljes, átfogó ellenőrzést, hanem ehelyett, konkrét felügyeleti gyakorlatok igazolása céljából, helyszínen kívüli interjúkat készít a felülvizsgált felügyeleti munkatársaival.
         6.4.   A felülvizsgált teljes mértékben együttműködik a felülvizsgálóval a helyszíni igazolási folyamatban, és segítséget nyújt a felülvizsgálónak bejutni a helyszíni igazolás tárgyát képező üzemekbe és létesítményekbe.
         6.5.   Amennyiben a helyszíni ellenőrzések során súlyos potenciális vagy tényleges kockázatra derül fény az emberi vagy állati egészségre nézve, a felülvizsgálónak haladéktalanul tájékoztatnia kell ezen értékelésről a felülvizsgáltat, akinek meg kell tennie a megfelelő intézkedést a megállapított és megerősített kockázat kijavítására.
         7.   Követő felülvizsgálat
         Követő felülvizsgálat lefolytatható az előző felülvizsgálat során megállapított hiányosságok kijavításának igazolása céljából.
         8.   Munkadokumentumok
         A munkadokumentumok közé sorolhatók az értékelendő elemek ellenőrző listái, így az alábbiak:

                     —

                     jogszabályok,

                     —

                     a felügyeleti és tanúsítási szolgálatok felépítése és működtetése,

                     —

                     üzem és létesítmény felépítése, helyszínrajz, üzemeltetési és munkaeljárások,

                     —

                     egészségügyi statisztikák, mintavételi tervek és eredmények,

                     —

                     megfelelősség érdekében tett intézkedés és eljárások,

                     —

                     jelentéstételi és panaszeljárások,

                     —

                     oktatási programok.

               8.1.   Támogató dokumentumok
         A felülvizsgálat eredményeit, következtetéseit és ajánlásait támogató dokumentumokat a lehető legnagyobb mértékben szabványosítani kell annak érdekében, hogy a felülvizsgálat eredményessége és az eredmények ismertetése egységes, átlátható és megbízható legyen. A támogató dokumentumok között szerepelhetnek segítő memorandumok, vagy az értékelendő elemekkel kapcsolatos bármely háttéradatok.
         9.   Záróértekezlet
         A nyitóértekezlethez hasonlóan, a záróértekezlet is tartható olyan helyszínen, amely kölcsönösen kényelmes mind a felülvizsgáltnak, mind a felülvizsgálónak. A záróértekezleten szintén a felülvizsgált illetékes hatósága(i) megfelelő képviselője lássa el az elnöki feladatot.
         A záróértekezlet célja:

                     —

                     ismételten megerősíteni a felülvizsgálat tárgyát, mélységét, hatályát, a felülvizsgálati szabványokat és céljait,

                     —

                     emlékeztetni a felülvizsgáltat arra, hogy a felülvizsgálat a rendszerellenőrzések mintavételein alapul, és nem irányul a rendszer összes hiányosságának a feltárására,

                     —

                     ismertetni a felülvizsgálttal a felülvizsgáló előzetes eredményeit és/vagy a felülvizsgáló eredményeiről általános áttekintést adni,

                     —

                     részletesen ismertetni a lényeges hiányosságokat, ezen hiányosságokra vonatkozó objektív bizonyítékokkal együtt,

                     —

                     megadni minden kiegészítő magyarázatot annak biztosítására, hogy a felülvizsgált megértse a lényeges hiányosságok jellegét,

                     —

                     megerősíteni azt, hogy a felülvizsgálat minden részlete felülvizsgálati jelentés formájában áll majd rendelkezésre, és a felülvizsgáltnak lehetősége lesz megjegyzést tenni a jelentésről,

                     —

                     lehetőséget adni a felülvizsgáltnak arra, hogy megjegyzéseket fűzzön a felülvizsgálat eredményeihez, illetve tisztázást kérjen bármilyen kérdéssel kapcsolatosan.

               Felülvizsgálat utáni tevékenységek
         10.   Felülvizsgálati jelentés
         A felülvizsgálati jelentés kiegyensúlyozott képet adjon a felülvizsgálat eredményeiről, és tartalmazza azokat a következtetéseket és ajánlásokat, amelyek pontosan tükrözik ezeket az eredményeket. Általában az alábbiakat tartalmazza:

                     —

                     a felülvizsgálat tárgyát, mélységét, hatályát, a felülvizsgálati szabványokat és célokat,

                     —

                     a felülvizsgálati terv részleteit,

                     —

                     azon referenciadokumentumok azonosítását, amelyek alapján a felülvizsgálatot lefolytatták,

                     —

                     a felülvizsgáló értékelését az eredményekről, összevetve azokat a felülvizsgálat tárgyát képező szabványokkal,

                     —

                     az(oka)t a területe(ke)t, ahol nézeteltérés van a felülvizsgáló és a felülvizsgált között,

                     —

                     a felülvizsgáló ajánlásait arra nézve, hogy milyen lényeges hiányosságokat kellene kijavítani,

                     —

                     az eredmények ismertetésére adott reagálást, köztük minden olyan vállalást, amellyel az azonosított hiányosságokat akarják kezelni.

               10.1.   Az üzleti titkot tiszteletben kell tartani a felülvizsgálati jelentés elkészítése és azt követő kiosztása során. A felülvizsgálatot megelőzően mindegyik fél tájékoztatja a másikat az üzleti titok körébe tartozó, és más, az egyik vagy mindkét fél számára érzékeny adatok körébe sorolható információk védelmére vonatkozó szabályairól és eljárásairól. Mindegyik fél maradéktalanul tiszteletben tartja az üzleti titok védelmére vonatkozó saját követelményeit. Ahol jelentős eltérések vannak a felek között a védendő adatok jellege tekintetében, a felek megállapítják ezeket az eltéréseket a felülvizsgálatot megelőzően, és megállapodnak a követendő megfelelő eljárásokról.
         10.2.   A jelentés tervezeteket meg kell küldeni a felülvizsgáltnak a megállapodásban meghatározott határidőn belül. A felülvizsgált 60 napon belül megjegyzést tehet, és ismertetnie kell minden olyan konkrét javító intézkedést, amelyet meg fog tenni vagy megtett annak érdekében, hogy az egyenértékűség első alkalommal teljesüljön, vagy az egyenértékűség továbbra is teljesüljön, megjelölve a megvalósítás határidejét.
         10.3.   A végleges jelentés szövegének módosítása az illetékes hatóság megjegyzései nyomán korlátozódjék a tényszerű pontatlanságok kijavítására. Azonban a felülvizsgált által tett más egyéb megjegyzések külön feltüntethetők a jelentésben, amennyiben azok a jelentés tartalmának a tisztázását szolgálják. A felülvizsgált megjegyzéseit minden esetben csatolják a végleges jelentéshez.
         11.   Javító intézkedés követő lépése
         Az egyenértékűség teljesítéséhez szükséges javító intézkedés igazolása eltérő az eredeti hiányosság jellegétől függően. A javító intézkedés igazolása a felülvizsgált részéről a következőkből állhat:

                     —

                     a felülvizsgált által biztosított biztosítékok áttekintése,

                     —

                     a felülvizsgált által biztosított nyilvántartás áttekintése,

                     —

                     követő felülvizsgálatok,

                     —

                     a rögzített javító intézkedés áttekintése a következő felülvizsgálat során.

               A követő felülvizsgálat folyamata hasonló a szokásos felülvizsgálatéhoz, de inkább annak megerősítésére összpontosít, hogy a felülvizsgált áltat tett intézkedés kielégítően kezeli-e és oldja meg az azonosított hiányosságokat. El kell készíteni a javító intézkedéssel kapcsolatos követő jelentést és hasonló módon kell szétosztani, mint az eredeti felülvizsgálati jelentést.
         Állat-egészségügyi vizsgálatok
         12.   Állat-egészségügyi vizsgálatok
         12.1.   Általános alapelvek
         Az állat-egészségügyi vizsgálatban résztvevő valamennyi fél működjön együtt a vizsgálat lefolytatásában nyílt és átlátható módon, annak érdekében, hogy minden szükséges eljárást a lehető legrövidebb időn belül lefolytassanak.
         12.2.   Eljárások
         12.2.1.   Állat-egészségügyi vizsgálat programozása és állat-egészségügyi vizsgálat kezdeményezése
         Az esetek többségében e vizsgálat lefolytatására az exportáló fél kérésére kerül sor. Az állat-egészségügyi vizsgálat eredményeinek lényeges információt kell biztosítaniuk az adott térségből exportált konkrét áruféleségekhez társuló megbetegedési kockázatról. Az importáló fél kellő időn belül elismeri a kérés tudomásulvételét és megnevez egy kapcsolattartó személyt, aki az exportáló fél képviselőivel szorosan együttműködik. A szükséges helyszíni látogatások menetrendjét gyorsított eljárással állapítják meg valamennyi fél közreműködésével.
         A III. mellékletben rögzített betegségek valamelyikének a kitörése esetén, és amennyiben biztonsági és regionalizálási intézkedéseket fogadtak el, az importáló fél megkövetelheti az állat-egészségügyi vizsgálatok elvégzését, mielőtt az érintett termékek kereskedelme ismét elindul. A kereskedelem megszakítása minimalizálásának és a betegségtől való mentesség elismerésének, vagy a megfelelő kockázat csökkentési intézkedések megállapításának elősegítése érdekében, mind az importáló mind az exportáló fél megfelelő képviselői a vizsgálat menetrendjét a lehető legrövidebb időn belül kidolgozzák. Miközben a látogatás időzítése a betegség ellenőrzés alá vonása terén elért előrehaladástól függ, a két fél a lehető legkorábbi gyakorlati szakaszban kezdje meg a megbeszéléseket.
         12.2.2.   Látogatás előtti tevékenységek
         Az importáló fél megállapítja a helyszíni látogatás keretében meglátogatandó régiókat, valamint az abban szereplő vállalkozástípusokat, közvetlenül tájékoztatva arról az exportáló felet. A két fél szoros konzultáció keretében dolgozza ki a vizsgálati tervet, amely az alábbi pontokat tartalmazza:

                     —

                     a helyszíni látogatás javasolt dátumait,

                     —

                     a meglátogatandó területe(ke)t, és azt, hogy milyen típusú információkat lesz szükséges összegyűjteni,

                     —

                     a vizsgálati munkacsoport tagjainak, köztük a vizsgálati munkacsoport vezetőjének a nevét,

                     —

                     megbeszélések menetrendjét a vezetőkkel, és gazdaságok vagy más helyszínek meglátogatásának a menetrendjét,

                     —

                     a vizsgálat keretében kért konkrét nyilvántartást, így például a betegségek felszámolására és ellenőrzésére vonatkozó jogszabályokat, felügyeleti és monitorozási adatokat, nyomonkövetések beszámolóit visszamenőleg és előre, oltásokról szóló feljegyzéseket, amennyiben megvalósultak, a kérdéses betegség kitörésével vagy a közelmúltban bekövetkezett betegség kitörésével kapcsolatos járványügyi adatokat, laboratóriumi jelentéseket stb.,

                     —

                     az exportáló fél megfelelő kapcsolattartóinak neveit (beleértve az érintett tagállamok/államok megfelelő szolgálatai képviselőit), illetve mindkét fél felelős szabályzó hatóságait.

               A vizsgálati tervnek a vizsgálati munkacsoport indulása előtt el kell készülnie, és azt el kell juttatni az állat-egészségügyi vizsgálatban résztvevő valamennyi félnek.
         12.2.3.   A vizsgálat lefolytatása
         12.2.3.1.   Nyitóértekezlet
         Nyitóértekezletet kell tartani valamennyi fél képviselői számára. Az értekezlet során a vizsgáló fél áttekinti a vizsgálati tervet, és megerősíti azt, hogy elvégezték a szükséges előkészületeket a vizsgálat lefolytatásához.
         A nyitóértekezlet helyszínét a vizsgálati terv keretében határozzák meg, amely helyszínt, amennyiben helyénvaló, biztosíthatják a megfelelő szabályzó hatóságok képviselői.
         E nyitóértekezlet célja:

                     —

                     a vizsgálati csoport bemutatása az exportáló fél képviselőinek,

                     —

                     a fő vizsgálati területek és követendő eljárások vázlatos ismertetése,

                     —

                     a vizsgálati munkacsoport és az exportáló fél képviselői közti hivatalos kommunikációs kapcsolatok megerősítése,

                     —

                     a menetrend és a meglátogatandó helyszínek megerősítése,

                     —

                     a záróértekezlet dátumának, időpontjának és helyszínének a megerősítése,

                     —

                     utazás- és szálláselrendezés megerősítése,

                     —

                     a vizsgálati munkacsoport számára szükséges erőforrások és nyilvántartás rendelkezésre állásának a megerősítése,

                     —

                     az exportáló fél képviselői részéről felmerülő, vizsgálattal kapcsolatos bármely kérdés megválaszolása.

               12.2.3.2.   A vizsgálat dokumentálása
         A vizsgálatot lefolytató tisztségviselők az eredményekről írásos feljegyzéseket készítenek a házigazda fél képviselői által biztosított nyilvántartással együtt. A feljegyzés tartalmazza a meglátogatott helyszíneket, köztük gazdaságokat, és a vizsgálat részeként meginterjúvolt tisztségviselők neveit és beosztását.
         12.2.3.3.   Záróértekezlet
         Záróértekezletet kell tartani mindkét fél képviselői részvételével. Az értekezlet helyszínét a vizsgálati terv részeként határozzák meg, amely helyszínt, amennyiben helyénvaló, biztosíthatják a megfelelő szabályzó hatóságok képviselői.
         Az értekezlet célja:

                     —

                     a fő vizsgálati területek és követendő eljárások áttekintése,

                     —

                     lehetőség biztosítása az exportáló fél képviselői számára, hogy tisztázzák a vizsgálathoz vagy az átadott nyilvántartáshoz kapcsolódó kérdéseket,

                     —

                     az értékelés elvégzéséhez szükséges bármely kiegészítő adat megállapítása,

                     —

                     válaszadás az értékeléssel és az azt követő intézkedésekkel kapcsolatos kérdésekre,

                     —

                     jelzés jellegű menetrend felállítása az állat-egészségügyi vizsgálati értékelés és/vagy jelentés átadására az exportáló fél számára.

               12.2.4.   Értékelés
         Az értékelés legyen tudományosan megalapozott, átlátható, a vonatkozó nemzetközi szabványokkal és az importáló fél által lefolytatott hasonló értékeléssel összeegyeztetett.
         Az importáló fél eljárásaitól függően, az értékelés és/vagy jelentés nyilvánosságra hozható. Az exportáló fél megjegyzéseire az értékelés és/vagy jelentés tekintetében az importáló fél érvényes szabályzási követelményei alkalmazandók.”


title: A Bizottság (EU) 2017/1583 határozata (2017. szeptember 1.) az EN ISO 17994:2014 szabványnak a 2006/7/EK európai parlamenti és tanácsi irányelv értelmében a mikrobiológiai módszerek egyenértékűségére vonatkozó szabványként történő meghatározásáról (az értesítés a C(2017) 5843. számú dokumentummal történt)

text:
               19.9.2017

               HU

               Az Európai Unió Hivatalos Lapja

               L 239/34

         A BIZOTTSÁG (EU) 2017/1583 HATÁROZATA
   (2017. szeptember 1.)
   az EN ISO 17994:2014 szabványnak a 2006/7/EK európai parlamenti és tanácsi irányelv értelmében a mikrobiológiai módszerek egyenértékűségére vonatkozó szabványként történő meghatározásáról

         (az értesítés a C(2017) 5843. számú dokumentummal történt)

   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fürdővizek minőségéről és a 76/160/EGK irányelv hatályon kívül helyezéséről szóló, 2006. február 15-i 2006/7/EK európai parlamenti és tanácsi irányelvre (1) és különösen annak 15. cikke (2) bekezdése a) pontjára,
   mivel:

               (1)

               A 2009/64/EK bizottsági határozat (2) a 2006/7/EK irányelv alkalmazásában a „Vízminőség – a mikrobiológiai módszerek egyenértékűségének megállapításához használt kritériumok” című ISO 17994:2004(E) nemzetközi szabványt határozza meg a mikrobiológiai módszerek egyenértékűségére vonatkozó szabványként.

               (2)

               Az ISO 17994:2004(E) szabvány elavult és technikai szempontból aktualizálásra került (pl. terminológiai frissítés, világosabb meghatározások, valamint a szabvány egy technikai számításokkal kapcsolatos új melléklettel egészült ki).

               (3)

               Az ISO 17994:2004(E) szabvány helyébe tehát egy frissebb verzió, a „Vízminőség. Két mennyiségi mikrobiológiai módszer relatív visszanyerésének összehasonlítási követelményei” című ISO 17994:2014 szabvány lépett. Ezt a nemzetközi szabványt az Európai Szabványügyi Bizottság az EN ISO 17994:2014 európai szabvány formájában ültette át az európai szabályozásba. Ezért célszerű a 2006/7/EK irányelv alkalmazásában az EN ISO 17994:2014 szabványt meghatározni a mikrobiológiai módszerek egyenértékűségére vonatkozó szabványként.

               (4)

               Mindezek miatt a 2009/64/EK határozatot hatályon kívül kell helyezni.

               (5)

               Az e határozatban előírt intézkedések összhangban állnak a 2006/7/EK irányelv 16. cikkének (1) bekezdésével létrehozott bizottság véleményével,

         ELFOGADTA EZT A HATÁROZATOT:
   1. cikk
   A 2006/7/EK irányelv 3. cikke (9) bekezdésének alkalmazásában a „Vízminőség. Két mennyiségi mikrobiológiai módszer relatív visszanyerésének összehasonlítási követelményei” című EN ISO 17994:2014 szabványt kell a mikrobiológiai módszerek egyenértékűségére vonatkozó szabványként meghatározni.
   2. cikk
   A 2009/64/EK határozat hatályát veszti.
   3. cikk
   Ennek a határozatnak a tagállamok a címzettjei.

      Kelt Brüsszelben, 2017. szeptember 1-jén.

            a Bizottság részéről

         Karmenu VELLA

            a Bizottság tagja

      (1)  HL L 64., 2006.3.4., 37. o.

      (2)  A Bizottság 2009/64/EK határozata (2009. január 21.) az ISO 17994:2004(E) szabványnak a 2006/7/EK európai parlamenti és tanácsi irányelv értelmében a mikrobiológiai módszerek egyenértékűségére vonatkozó szabványként történő meghatározásáról (HL L 23., 2009.1.27., 32. o.)


title: S1. határozat ( 2009. június 12. ) az európai egészségbiztosítási kártyáról (EGT-vonatkozású és az EK–Svájc-megállapodást érintő szöveg)

text:
               24.4.2010

               HU

               Az Európai Unió Hivatalos Lapja

               C 106/23

         S1. HATÁROZAT
   (2009. június 12.)
   az európai egészségbiztosítási kártyáról
   (EGT-vonatkozású és az EK–Svájc-megállapodást érintő szöveg)
   2010/C 106/08
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) 72. cikkének a) pontjára, amelynek értelmében az igazgatási bizottság foglalkozik valamennyi igazgatási jellegű, illetve a 883/2004/EK rendelet és a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet (2) rendelkezéseiből eredő értelmezési kérdéssel,
   tekintettel a 883/2004/EK rendelet 19. cikkére, amely az illetékes tagállamtól eltérő tagállamban tartózkodó biztosított személynek és családtagjainak a tartózkodása alatti, orvosi okokból szükségessé váló természetbeni ellátásokra való jogosultságára vonatkozik, figyelembe véve az ellátások jellegét és a tartózkodás várható időtartamát,
   tekintettel a 883/2004/EK rendelet 27. cikkének (1) bekezdésére,
   tekintettel a 987/2009/EK rendelet 25. cikkének A) és C) pontjára,
   mivel:

               (1)

               Az Európai Tanács 2002. március 15-i és 16-i barcelonai ülésén a következőképpen határozott: „a más tagállamokban folytatandó egészségügyi kezeléshez szükséges jelenlegi papíralapú formanyomtatványokat egy európai egészségbiztosítási kártya fogja felváltani. A Bizottság e célból javaslatot terjeszt a 2003. tavaszi Európai Tanács elé. Ez a kártya egyszerűsíteni fogja az eljárásokat, de nem fogja megváltoztatni a meglévő jogokat és kötelezettségeket.” (34. pont).

               (2)

               Tekintettel arra, hogy az egészségbiztosítási és szociális kártyák használata tagállamonként jelentősen eltér, az európai egészségbiztosítási kártya kezdetben olyan formátumban kerül bevezetésre, amelyben az egészségügyi ellátás biztosításához és a költségek visszatérítéséhez szükséges adatok szabad szemmel olvashatóak. Ezek az információk kiegészítő jelleggel elektronikus adathordozóra is felvehetők. Az elektronikus adathordozó használata továbbá egy későbbi szakaszban általánossá válik.

               (3)

               Az európai egészségbiztosítási kártyának meg kell felelnie az igazgatási bizottság által meghatározott egységes mintának, amelynek elő kell segítenie az egészségügyi ellátáshoz való hozzáférést, továbbá hozzá kell járulnia a kártya szabálytalan, visszaélésszerű vagy csalárd használatának megelőzéséhez is.

               (4)

               A tagállami intézmények meghatározzák az általuk kibocsátott európai egészségbiztosítási kártya érvényességi időszakát. Az európai egészségbiztosítási kártya érvényességi időszakának meghatározásakor figyelembe kell venni a biztosított személy jogosultságának várható időtartamát.

               (5)

               Rendkívüli körülmények esetén korlátozott időtartamra szóló, ideiglenes helyettesítő igazolást kell kiállítani. „Rendkívüli körülmény” lehet az európai egészségbiztosítási kártya eltulajdonítása vagy elvesztése, vagy az európai egészségbiztosítási kártya kiállításához képest túl rövid határidőn belül történő elutazás. Az ideiglenes helyettesítő igazolást a biztosított személy vagy a tartózkodás helye szerinti állam intézménye kérheti.

               (6)

               Az európai egészségbiztosítási kártya minden olyan ideiglenes tartózkodás esetében használható, amelynek során a biztosított személy – a tartózkodás céljától függetlenül, legyen az üdülés, szakmai tevékenység vagy tanulmányok folytatása – egészségügyi ellátást igényel. Az európai egészségbiztosítási kártya azonban nem használható, ha a külföldi tartózkodás célja kizárólag egészségügyi ellátás igénybevétele.

               (7)

               A 883/2004/EK rendelet 76. cikkével összhangban a tagállamoknak együtt kell működniük olyan eljárások bevezetése érdekében, amelyekkel elkerülhető, hogy abban az esetben, ha egy adott személy valamely tagállam részéről már nem jogosult természetbeni betegségi ellátásokra, és egy másik tagállam részéről válik természetbeni ellátásokra jogosulttá, továbbra is az első tagállam intézménye által kibocsátott európai egészségbiztosítási kártyát használja azon az időponton túl, amelytől számítva az intézmény részéről már nem jogosult ellátásokra.

               (8)

               A 883/2004/EK rendelet és a 987/2009/EK rendelet hatálybalépése előtt kibocsátott európai egészségbiztosítási kártya az azon feltüntetett lejárati időpontig marad érvényes.
               A 883/2004/EK rendelet 71. cikkének (2) bekezdésében megállapított feltételekkel összhangban eljárva,

         A KÖVETKEZŐKÉPPEN HATÁROZOTT:

      Általános elvek

               1.

               Az európai egészségbiztosítási kártya az illetékes tagállamtól eltérő tagállamban tartózkodó biztosított személy és nyugdíjas, valamint családtagjaik egészségügyi okok miatt szükségessé váló természetbeni ellátásokra való jogosultságát igazolja, figyelembe véve az ellátások jellegét és a tartózkodás várható időtartamát.
               Az európai egészségbiztosítási kártya nem használható olyan helyzetben, amikor az ideiglenes tartózkodás célja orvosi kezelés.

               2.

               Az európai egészségbiztosítási kártya a kártyabirtokos nevére kiállított egyedi kártya.

               3.

               Az európai egészségbiztosítási kártya érvényességi időszakát a kibocsátó intézmény határozza meg.

               4.

               A tartózkodás helye szerinti tagállam intézménye által érvényes európai egészségbiztosítási kártya alapján nyújtott természetbeni ellátások költségét az illetékes intézmény a hatályos rendelkezésekkel összhangban visszatéríti. Az érvényes európai egészségbiztosítási kártya olyan kártya, amelyen a feltüntetett érvényességi időszak még nem járt le.
               Az illetékes intézmény nem utasíthatja vissza az ellátások költségének visszatérítését azon az alapon, hogy az adott személy biztosítási jogviszonya az európai egészségbiztosítási kártyát kibocsátó intézménynél megszűnt, feltéve, hogy az ellátásokat a kártya vagy az ideiglenes helyettesítő igazolás tulajdonosának a kártya vagy az igazolás érvényességi idején belül nyújtották.

               5.

               Amennyiben az európai egészségbiztosítási kártya kibocsátását rendkívüli körülmények akadályozzák, az illetékes intézmény korlátozott érvényességi idejű ideiglenes helyettesítő igazolást állít ki. Az ideiglenes helyettesítő igazolást a biztosított személy vagy a tartózkodás szerinti állam intézménye kérheti.

               6.

               Az európai egészségbiztosítási kártya és az ideiglenes helyettesítő igazolás megfelel az igazgatási bizottság határozatában megállapított tulajdonságoknak és technikai előírásoknak eleget tevő egységes mintának.

      Az európai egészségbiztosítási kártyán szereplő adatok

               7.

               Az európai egészségbiztosítási kártya a következő adatokat tartalmazza:

                           —

                           a kártyabirtokos családi és utóneve,

                           —

                           a kártyabirtokos személyes azonosító száma, vagy ha ilyen szám nem létezik, annak a biztosított személynek a száma, akitől a kártyabirtokos jogosultságai származnak,

                           —

                           a kártyabirtokos születési ideje,

                           —

                           a kártya lejáratának napja,

                           —

                           a kártyát kibocsátó tagállam ISO-kódja,

                           —

                           az illetékes intézmény azonosító száma és betűszava,

                           —

                           a kártya logikai száma.

      Az európai egészségbiztosítási kártya használata

               8.

               Az európai egészségbiztosítási kártya minden olyan ideiglenes tartózkodással járó helyzetben használható, melynek során a biztosított személy a tartózkodás céljától függetlenül – legyen az üdülés, szakmai tevékenység vagy tanulmányok folytatása – természetbeni ellátást igényel.

               9.

               Az európai egészségbiztosítási kártya a kártyabirtokosnak a tartózkodás szerinti tagállamban az egészségügyi szempontból szükségessé váló, és valamely másik tagállambeli ideiglenes tartózkodás során nyújtott betegségi ellátásokra való jogosultságát igazolja, célja pedig annak megakadályozása, hogy a kártyabirtokos a tervezett tartózkodási időtartam vége előtt az illetékes államba vagy a lakóhely szerinti államba visszatérni kényszerüljön a szükséges gyógykezelés igénybevétele céljából.
               Az ilyen jellegű ellátásoknak az a célja, hogy lehetővé tegyék a biztosított személy számára a folyamatos – biztonságos egészségügyi feltételek melletti – tartózkodást.

               10.

               Az európai egészségbiztosítási kártya nem fedezi a természetbeni betegségi ellátásokat olyan helyzetekben, amikor a tartózkodás célja orvosi kezelés igénybevétele.

               11.

               Az európai egészségbiztosítási kártya garantálja, hogy a kártyabirtokos a tartózkodás szerinti tagállamban ugyanolyan bánásmódban (eljárásokban és díjtételekben) részesül, mint az adott állam betegbiztosítási rendszere által biztosított személy.

      Az európai egészségbiztosítási kártyával való visszaélés elkerülése érdekében folytatott intézményközi együttműködés

               12.

               Abban az esetben, ha egy adott személy valamely tagállam jogszabályai alapján már nem jogosult természetbeni betegségi ellátásokra, és egy másik tagállam jogszabályai alapján válik természetbeni ellátásokra jogosulttá, az érintett tagállamok intézményeinek együtt kell működniük annak elkerülése érdekében, hogy a biztosított személy az első tagállam intézménye által kibocsátott európai egészségbiztosítási kártyát továbbra is használja azon az időponton túl, amelytől számítva az adott tagállam részéről nyújtott természetbeni ellátásokra már nem jogosult. Az utóbbi állam intézménye adott esetben új európai egészségbiztosítási kártyát bocsát ki.

               13.

               Ezt a határozatot ki kell hirdetni az Európai Unió Hivatalos Lapjában. Ezt a határozatot a 987/2009/EK rendelet hatálybalépésének napjától kell alkalmazni.

            az igazgatási bizottság elnöke

         Gabriela PIKOROVÁ

      (1)  HL L 166., 2004.4.30., 1. o.

      (2)  HL L 284., 2009.10.30., 1. o.


2. Az Európai Parlament 2007. április 24-i határozata az Európai Hálózat- és Információbiztonsági Ügynökség 2005-ös pénzügyi évre vonatkozó beszámolójának elfogadásáról (C6-0401/2006 - 2006/2168(DEC))